OzLabs/hebrew-wiki-articles huggingface dataset:
כן לזקן

כן לזקן - לקידום זכויות הזקנים היא עמותה ישראלית שמטרתה שמירה והגנה על זכויות הקשישים, וקידום זכויות אלה באמצעות חקיקה.

הארגון מופעל ומנוהל על ידי אנשי מקצוע, גמלאים ברובם העוסקים בתחום הזכויות שמגיעות לזקנים, וכן על ידי מועצה מייעצת בה חברים משפטנים, רופאים, עובדים סוציאליים ואנשי אקדמיה. לארגון חמישה עובדים במשרה חלקית וכ-50 מתנדבים, המפעילים מוקד שירות טלפוני. חלק מהנושאים המטופלים על ידי הארגון משמשים בסיס לעתירות והצעות חוק.

==היסטוריה ותחומי פעילות==
הארגון נוסד בתחילת שנת 2004 בסיוע הקרן לירושלים. 

העמותה הגישה מספר עתירות לבג"ץ לקידום זכויות ניצולי שואה, ובשנת 2014 בעשרות אלפי זקנים בישראל הוכרו כניצולי שואה כדי שיוכלו לקבל את הקצבה המגיעה להם. נוסף על כך, העמותה הגישה תובענה ייצוגית נגד המפקחת על הביטוח ומספר חברות ביטוח בגין ביטול ביטוחי סיעוד קבוצתיים עבור זקנים. בשנת 2010 פעלו יחד עם יו"ר הוועדה לעבודה ורווחה בכנסת לחוקק חוק להשוואת זכויות אלמן ואלמנה בתשלומי קצבת שאירים בקרנות הפנסיה הוותיקות. בשנת 2017, משרד התחבורה הודיע כי בעקבות פעילות העמותה בשיתוף ארגון 15 דקות יינתנו לאזרחים ותיקים הנחות גם בתשלום על נסיעה במונית שירות<ref></ref>.

העמותה והעומד בראשה, נתן לבון, זכו במספר פרסים כהוקרה על פעילותם. בשנת 2014 זכו בפרס יו"ר הכנסת לאיכות חיים. הפרס ניתן בין השאר "...על הישגיו [של הארגון] בתחום קידום החקיקה לטובת הקשישים".

==מימון==
תקציב הארגון נמוך והסתכם ב-2015 בכ-650 אלף ש"ח. העמותה מתבססת רק על תרומות ובאופן עקרוני לא לוקחת כסף מהרשויות. תרומה מחברת "מגדל אחזקות ביטוח ופיננסים" בוטלה לאחר שהארגון הגיש תובענה ייצוגית בשל הפסקת ביטוחי הסיעוד הקבוצתיים. התורמים העיקריים של העמותה בשנים 2018–2019 הם קרן ירושלים ועיגול לטובה. לאחרונה נערך גיוס המונים בפלטפורמת jgive. 

==מטרות הארגון==
* קידום נושאים ציבוריים הקשורים לזכויות קשישים.
* טיפול בבעיות מערכתיות ומדיניות לקויה בנושא.
* פיתוח מערכת חקיקה הולמת בעניין, לרבות חקיקת "חוק זכויות הזקן".
* הגברת המודעות האישית והציבורית לזכויות הקשישים ולרווחתם.
* קידום שיתוף פעולה בינארגוני. הארגון הוא חלק מהפורום לשיקום מערכת הבריאות בישראל.

==תחומי הפעילות של הארגון==
ארגון "כן לזקן" נותן מענה לזקנים ולמשפחותיהם בנושאים הקשורים לזכויות הקשיש. בין הפונים גם ניצולי שואה להם מסייע הארגון במימוש זכויותיהם.

במישור הציבורי הארגון נמצא בקשר עם קובעי מדיניות, והוא מארגן מאבקים לקידום חקיקה בנושא זכויות הקשישים. בין היתר, הארגון מקדם את הכללת האשפוז והטיפול הסיעודי בסל הבריאות.

==קישורים חיצוניים==
* 
*
* 

==הערות שוליים==

קטגוריה:ישראל: עמותות
קטגוריה:תמיכה בניצולי השואה ושיקומם
קטגוריה:ישראל: בריאות ורפואה
קטגוריה:זקנה
קטגוריה:ישראל: ארגוני קשישים
מקסים שאנו

מקסים שאנו (בצרפתית: Maxime Chanot; נולד ב-21 בנובמבר 1989) הוא כדורגלן לוקסמבורגי המשחק בלוס אנג'לס מה-MLS בעמדת הבלם.

==קריירת מועדונים==
שאנו התחיל את הקריירה שלו בקבוצות הנוער של נאנסי וסטאד ריימס. בשנת הצטרף לשפילד יונייטד מהפרמייר ליג. ב-4 באוקטובר 2008 הושאל למנספילד טאון לחודש. הוא ערך את הופעת הבכורה שלו בהפסד 1-0 לווקינג, אך למרות ההפסד של קבוצתו נבחר לאיש המשחק. בדצמבר הושאל להמילטון אקדמיקל מליגת העל הסקוטית. בסיום עונת שוחרר משפילד.

בקיץ נבחן בברנסלי והצליח להרשים את הצוות המקצועי, אך בסופו של דבר הקבוצה ויתרה על שירותיו לטובת בלם יותר מנוסה. בנובמבר חתם בלה מאן מליגת העל הצרפתית. בקיץ הושאל לגווניון מהליגה השלישית בצרפת.

בספטמבר חתם בW.R.S. בריסל מהליגה הבלגית השנייה. ב-3 בדצמבר 2011 הבקיע את שער הבכורה שלו בקריירה בניצחון 1-2 נגד רוסלארה. בינואר חתם בגרמינל בירסחוט מליגת העל הבלגית. בתום העונה הקבוצה התפרקה ושאנו קיבל את כרטיס השחקן שלו בחזרה.

בקיץ חתם בקורטרייק. בעונת הוא רשם רק 16 הופעות בליגה, אך בעונת הפך לשחקן הרכב בקבוצה.

בקיץ חתם בניו יורק סיטי מה-MLS, קבוצתו הראשונה מחוץ לאירופה. ב-30 ביולי 2016 ערך את הופעת הבכורה שלו בקבוצה בניצחון 1-5 נגד קולורדו ראפידס.

בעונת חתם בלוס אנג'לס.

==קריירה בינלאומית==
ב-7 ביוני 2013 ערך את הופעת הבכורה שלו נבחרת לוקסמבורג בתיקו 1-1 נגד במסגרת מוקדמות מונדיאל 2014. ב-4 ביוני 2014 הבקיע את שער הבכורה שלו בנבחרת בתיקו 1-1 נגד .

==קישורים חיצוניים==

קטגוריה:כדורגלנים צרפתים
קטגוריה:כדורגלנים לוקסמבורגים
קטגוריה:בלמי כדורגל צרפתים
קטגוריה:בלמי כדורגל לוקסמבורגים
קטגוריה:נאנסי: כדורגלנים
קטגוריה:כדורגלני שפילד יונייטד
קטגוריה:כדורגלני המילטון אקדמיקל
קטגוריה:כדורגלני לה מאן
קטגוריה:כדורגלני בירסחוט
קטגוריה:כדורגלני קורטרייק
קטגוריה:כדורגלני ניו יורק סיטי
קטגוריה:כדורגלני אז'אקסיו
קטגוריה:כדורגלני לוס אנג'לס
קטגוריה:כדורגלני נבחרת לוקסמבורג
קטגוריה:ספורטאים צרפתים באנגליה
קטגוריה:ספורטאים צרפתים בסקוטלנד
קטגוריה:ספורטאים צרפתים בבלגיה
קטגוריה:ספורטאים זרים באנגליה
קטגוריה:ספורטאים זרים בסקוטלנד
קטגוריה:ספורטאים זרים בארצות הברית
קטגוריה:צרפתים שנולדו ב-1989
קטגוריה:לוקסמבורגים שנולדו ב-1989
סוזוקי קפוצ'ינו

סוזוקי קפוצ'ינו

סוזוקי קפוצ'ינו (Suzuki Cappuccino) היא מכונית רודסטר קבריולה קטנה, 2 דלתות, 2 מושבים, המוגדרת בקטגוריית כלי הרכב ביפן "Kei car" 
מתוצרת יצרנית הרכב היפנית, סוזוקי מוטור, אשר יוצרה בין השנים 1991–1997.

הדגם תוכנן עבור השוק היפני. בגלל אורך הרכב - פחות מ-3.30 מטר, הרכב עמד בקטגוריה של צורכי מס מופחתים (ביפן), (כמו דגם הדייהטסו ליזה). בשנים 1991 - 1992 יוצרו 15,113 יחידות, מתוכן 13,318 יחידות נמכרו ביפן. בשנים 1993–1995 נמכרו בבריטניה כ-1,100 יחידות. הסוזוקי קפוצ'ינו יוצא גם לגרמניה, צרפת, הולנד ושוודיה. מחירה של הסוזוקי קפוצ'ינו בבריטניה בשנת 1993 עמד על 11,995 לירות שטרלינג.

==גרסאות סוזוקי קפוצ'ינו==
* גרסה גג פתוח - קונברטייבל - גג בד
* גרסה גג סגור - גג מפח המתפרק ומאוחסן בתא המטען, והחלון האחורי בתוך הרכב מאחורי המושבים

==דגמי סוזוקי קפוצ'ינו==
* דגם המיועד לשוק היפני
* דגם המיועד לשוק האירופי (גרסת EA21R) - הכוללת: תמסורת אוטומטית, הגה כח, כרית אוויר לנהג, ABS בכל 4 הגלגלים ו- Limited-slip differential (משנת 1995, עקב תקנות הנציבות האירופית)
(כל הדגמים - עם 4 בלמי דיסק)

== תמונות ==
<gallery>
Suzuki Cappuccino 001.jpg| סוזוקי קפוצ'ינו
Suzuki Cappuccino - Flickr - mick - Lumix.jpg| סוזוקי קפוצ'ינו
1992-1997 Suzuki Cappuccino convertible (2011-04-28) 02.jpg| סוזוקי קפוצ'ינו
Suzuki Cappuccino (EA11R) rear.JPG| סוזוקי קפוצ'ינו גרסת EA11R
SuzukiCappuccino.jpg| סוזוקי קפוצ'ינו
</gallery>

==ראו גם==
* סוזוקי מוטור
* סוזוקי פרונטה 800

==קישורים חיצוניים==

* [https://www.youtube.com/watch?v=M5Qi7gW42l8 סוזוקי קפוצ'ינו טורבו גרסת EA21R ] (21:15 דקות), יו-טיוב

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1991
קפוצ'ינו
קטגוריה:כלי רכב יפניים
קטגוריה:כלי רכב מסוג קיי
זכויות הקשישים

זכויות הקשישים הם חלק מזכויות האדם שמטרתן להגן על קשישים מפני אפליה.

סוגיות נפוצות בנושא זכויות הקשישים הן:
* אפליה בשוק העבודה הקשורה לגיל, למשל - פרישה מוקדמת בכפייה.
* היעדר גישה לטיפולים רפואיים בגלל גיל או בגלל מגבלות הקשורות לגיל.
* תפיסות חברתיות של יכולת או נכות עקב גיל.
* התעללות בקשישים: חשיפה לפגיעה או התעללות פיזית, ניצול כלכלי, פסיכולוגי, חברתי או סקסיסטי בגלל מגבלות הקשורות לגיל.

במדינת ישראל קיימים חוקים שנועדו להתמודד עם מקרי התעללות בקשישים, אך לא קיימת מערכת הגנה חוקית כוללת לאוכלוסיית הקשישים. חוקי הגנה ייחודיים לקשישים חוקקו במספר מדינות, בהן ארצות הברית והודו . בסין נחקק חוק המחייב אזרחים לבקר בתכיפות הורים מזדקנים בבית משפחתם. ובארצות הברית הקימו עמותות והעמידו מלגות סטודנטים ללימוד קשישים שימוש בסלולרים חכמים ומחשבים.

==ראו גם==
* משפט וזקנה
* בית אבות
* התעללות בקשישים
* ניצול כלכלי של קשישים

==קישורים חיצוניים==
* .

==הערות שוליים==

קטגוריה:זכויות האדם
קטגוריה:זקנה
Mrs. World

Mrs. World היא תחרות יופי שנתית לנשים נשואות. תחרות זו נוצרה בעקבות האיסור על נשים נשואות להשתתף בתחרויות היופי הפופולריות (מיס תבל, מיס עולם), שכן, אחת הדרישות בתחרויות האלה היא שהמתמודדת תהיה רווקה וללא ילדים.

בין מנחי התחרות נמנים פלורנס הנדרסון ואלן טיק. 

ב-1999 אירחה ישראל את התחרות בתיאטרון ירושלים בהנחיית אקי אבני. 

הישראלית היחידה שזכתה בתואר היא סימה בכר, רעייתו לשעבר של הכדורגלן אילן בכר, בתחרות שנערכה בהודו בשנת 2005.

==נציגות ישראל בתחרות==
*פינצ'י מור
*סימה בכר
*אורלי שלמה
*לימור גזית
*מירב סלע
*נטלי אלמוג
*רביד ניוהאוס
*עפרה פלנטר

==קישורים חיצוניים==
*
* [https://archive.today/20120523225917/http://www.pageantopolis.com/international/mrs_world.htm Mrs. World]
==הערות שוליים==

קטגוריה:תחרויות יופי לנשים
קטגוריה:תחרויות יופי בין-לאומיות
סיד קיוויט

סידני "סיד" קיוויט (באנגלית: Sid Kiwitt; 16 בינואר 1928 - 20 במאי 2019) היה אתלט יהודי-אמריקאי, אלוף המכביות (הרביעית 1953 והחמישית 1957) בהטלת כידון.

== קריירה ספורטיבית ==
בתחרויות האתלטיקה של המכביה הרביעית שנערכו בסוף ספטמבר 1953 זכה קיוויט בשתי מדליות, זהב וארד. מדליית זהב בהטלת כידון (55.96 מטר), לפני מ. רידה מאנגליה (53.21 מטר).

ב-24 ביולי 1955 בתחרות שנערכה בבולטימור, מרילנד קבע קיוויט בהטלת כידון שיא אישי חדש של 73.17 מטר. באליפות ארצות הברית שנערכה באותה שנה סיים קיוויט במקום שישי בהטלת כידון בתוצאה של 70.55 מטר.

במבחנים האמריקאים לאולימפיאדת מלבורן (1956) סיים קיוויט במקום שביעי בהטלת כידון בתוצאה של 67.05 מטר ולא נכלל במשלחת האמריקאית למשחקים. באליפות ארצות הברית שנערכה באותה שנה סיים קיוויט במקום שמיני בהטלת כידון בתוצאה של 68.29 מטר.

בתחרויות האתלטיקה של המכביה החמישית שנערכו בשנת 1957 זכה קיוויט בשתי מדליות, זהב וארד. מדליית זהב, בהטלת כידון בתוצאה של 65.97 מטר, לפני צ. גריבלר מבריטניה (61.58 מטר) וברוך פיינברג מישראל (58.23 מטר) מדליית ארד, בקרב עשר בתוצאה של 3863 נקודות, אחרי מייק הרמן מארצות הברית (5230 נקודות) ודוד קושניר מישראל (4712 נקודות).

== שיאים אישיים ==
* הטלת כידון: 73.17 מטר (1955)

==קישורים חיצוניים==

* [http://trackfield.brinkster.net/Profile.asp?ID=14389&Gender=m&Page=Back&Tour=N&Year=1955&TF=F סיד קיוויט], באתר Track and Field Statistics 
* 

== הערות שוליים ==

קטגוריה:אתלטים יהודים אמריקאים
קטגוריה:מטילי כידון אמריקאים
קטגוריה:מתחרים אמריקאים בקרב עשר
קטגוריה:אלופי המכביה: אתלטים
קטגוריה:בוגרי אוניברסיטת ניו מקסיקו
קטגוריה:אמריקאים שנולדו ב-1928
קטגוריה:אמריקאים שנפטרו ב-2019
מטעי האומה

מטעי האומה הייתה חברה של האפוטרופוס לנכסי נפקדים שטיפלה במטעים של ערביי ארץ ישראל שעזבו במלחמת העצמאות ולא הורשו לחזור.

החברה הוקמה בשנת 1951 לאחר שהאפוטרופוס לנכסי נפקדים לא הצליח להשתלט על המטעים הנטושים ואלו התנוונו. עלו גם טענות שחוכרים פרטיים לא טיפלו כיאות במטעים שחכרו. החברה הייתה בבעלות משרד האוצר (50%), משרד החקלאות (25%) ומשרד העבודה (25%). מנהל החברה היה יוסף אלנחם. בהמשך ניהל את החברה ברוך עמיר.

לחברה נמסרו לעיבוד כ-50,000 דונם של מטעים לעיבוד ובהמשך הגיע השטח ל-57,000 דונם מתוך 120,000 דונם של האפוטרופוס. בעקבות הקמת החברה הוחלט שלא להחכיר עוד כרמים לגורמים פרטיים. החברה עסקה בין השאר בקטיף פירות צבר, חרוב, תאנים, גפן וזית ואלו שמשו לשימורים, תעשיית כהל וצריכה מקומית. המטעים היו פזורים בכל רחבי ישראל, בין השאר באשקלון, לוד, רמלה, עכו וצפת.

בשנת 1953 החלה החברה בנטיעת מטעים חדשים ובשנת 1956 נמסרה לחברה האחריות על המשתלות הממשלתיות ובמסגרת זאת החלה החברה בניסויים לגידול מסחרי של הצפצפה בישראל.

החברה סבלה מהפסדים כבדים ובמרץ 1959 היו חובותיה גבוהים מהון המניות שלה. בין השאר, ביצעה החברה השקעה כושלת בהקמת בית בד בצפת. בעקבות ההפסדים, החברה זנחה את הכרמים והתרכזה בעיקר בגידול זיתים, בהיקף של 12,000 דונם בלבד. כך, בשנת 1959 הייתה החברה מהחברות הממשלתיות היחידות שלא הראו הפסדים. אולם לאור הגירעונות הגדולים, וביקורת קשה מצד מבקר המדינה, החברה פורקה בשנת 1961. חלק מנכסיה נמכרו לסוכנות היהודית. פירוק החברה התנהל בעצלתיים וספג ביקורת דו"ח נוסף של מבקר המדינה. החברה המשיכה להתקיים במתכונת מצומצמת אל תוך שנות ה-70.

==הערות שוליים==

קטגוריה:חברות ממשלתיות בישראל
קטגוריה:חברות ישראליות שנסגרו
קטגוריה:חברות חקלאות ישראליות
קטגוריה:ישראל: חברות שהוקמו ב-1951
דמיטרי קונסטנטינוביץ' קיסליוב

דמיטרי קיסליוב בתוכנית השו"ת השנתית של פוטין, אפריל 2014
דמיטרי קונסטנטינוביץ' קיסֵליוֹב (ברוסית Дми́трий Константи́нович Киселёв; נולד ב־26 באפריל 1954) הוא עיתונאי, במאי טלוויזיה, מפיק טלוויזיה, עורך, קריין טלוויזיה מוביל ברוסיה, שמכהן כסמנכ"ל החברה הרוסית לרדיו וטלוויזיה ומנכ"ל סוכנות הידיעות "רוסיה היום", המנהלת את רי"א נובוסטי וסוכנות ספוטניק.

הערותיו והתבטאויותיו הפכו אותו לפרסונה נון גראטה בקנדה ובמדינות נוספות, בעיקר בהקשר ליברומאידן, לסיפוח קרים ולמעורבות הרוסית במלחמת האזרחים בסוריה.

==ביוגרפיה==
קיסליוב נולד במוסקבה ב-26 באפריל 1954. בבית הספר למד מוזיקה אצל המלחין יורי שאפורין ולמד לנגן בגיטרה קלאסית. לאחר מכן למד במכללה לרפואה מספר 6 במוסקבה. בשנת 1978 השלים לימודיו בפילולוגיה מהמחלקה ללימודים סקנדינביים בפקולטה לפילולוגיה של אוניברסיטת לנינגרד והוא דובר אנגלית, צרפתית, נורווגית ושוודית.

קיסליוב ידוע כמנחה מהדורת החדשות השבועית "ידיעות השבוע" (תוכנית חדשות בערוץ רוסיה-1). תוכניתו הואשמה בקידום מדיניות הקרמלין, בחוסר סובלנות כלפי הומוסקסואליות, בהשמצת מדינות המערב ובמתקפה נגד האופוזיציה לשלטונו של ולדימיר פוטין. קודם לעבודתו בערוץ רוסיה-1 קיסליוב עבד בערוץ ICTV האוקראיני (בשנים 2000–2003). קודם לכן עבד בטלוויזיה המרכזית של ברית המועצות.

==קישורים חיצוניים==

== הערות שוליים ==

קטגוריה:מנחי טלוויזיה רוסים
קטגוריה:סגל VGTRK
קטגוריה:עיתונאים רוסים
קטגוריה:מגישי חדשות
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:רוסים שנולדו ב-1954
קטגוריה:בוגרי אוניברסיטת סנקט פטרבורג
I Feel Alive

I Feel Alive (בעברית: אני מרגיש חי) הוא השיר שיצג את ישראל בתחרות האירוויזיון לשנת 2017, שנערכה בקייב, אוקראינה.

השיר בוצע על ידי אימרי זיו, שנבחר לייצג את ישראל עם ניצחונו בתוכנית המציאות "הכוכב הבא לאירוויזיון". את השיר כתבו והלחינו דולב רם ופן חזות (Doli 'n' Penn), צמד יוצרים שמרבה לעבוד יחד.

השיר והקליפ הרשמי שצולם עבורו נחשפו ב-9 במרץ 2017, באופן בלעדי במשדר מיוחד בערוץ הראשון.

זיו ביצע את השיר בחצי-הגמר השני של האירוויזיון (שיר מספר 18 ואחרון לפי סדר ההופעות), אשר נערך ב-11 במאי 2017. השיר הגיע למקום השלישי מתוך 18 מתמודדים והעפיל לשלב הגמר. בגמר שנערך יומיים אחר כך, ובו הוגרל להיות הראשון בסדר ההופעות, הגיע השיר למקום ה-23 מתוך 26 שירים שהתמודדו בשלב זה.

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלי בכורה מ-2017
קטגוריה:שירי אירוויזיון 2017
קטגוריה:שירי ישראל באירוויזיון
קטגוריה:שירים באנגלית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירי דאנס-פופ
הרצוג (סרט)

כרזת בחירות של רשימת המחנה הציוני
הרצוג הוא סרט תיעודי של מסע הבחירות של יושב ראש המחנה הציוני, יצחק הרצוג. הסרט עקב אחרי צוות הקמפיין של הרצוג וההיערכויות במטה המחנה הציוני לקראת מדגם הבחירות. הסרט הופק על ידי תוכנית התחקירים המקור ובבימוי ענת גורן.

== רקע ==

הרצוג נבחר לראשות מפלגת העבודה בפריימריז שהתקיים בנובמבר 2013, בחלוף עשרה חודשים מהפסדה בבחירות לכנסת ה-19 בהתאם לחוקת המפלגה, ומונה לראש האופוזיציה. מספר חודשים לאחר בחירתו קידם הרצוג שינוי בחוקת המפלגה שימנע קיום פריימריז נוספים לפני הבחירות, חרף התנגדות פנימית למהלך זה.

ב-10 בדצמבר 2014 הודיע הרצוג על הקמת רשימה מותפת למפלגת העבודה והתנועה בראשות ציפי לבני, תחת השם המחנה הציוני, כשאם יקים הרצוג את הממשלה, לבני תחליף אותו בראשות הממשלה בחציה השני של הממשלה, אך בערב הבחירות, ב-16 במרץ, הודיעה לבני כי היא מוותרת על הרוטציה.

רבים מהסקרים ניבאו למחנה הציוני ניצחון צמוד על מפלגת השלטון, הליכוד.

העיתונאית ענת גורן התלוותה אל הרצוג ותיעדה את התמודדותו עם מערכת הבחירות ואת התנהלות צוותו בבחירות.

הסרט שודר במאי 2015 כחודשיים לאחר הבחירות בערוץ 10, כשהוא גורם לתגובות רבות מכלל אנשי הציבור בישראל. בסרט התראיינו מנהל הקמפיין ראובן אדלר ועוזרתו עדנה מאור, קרוביהם של הרצוג וציפי לבני ואנשי ציבור אחרים.

=== תגובות וביקורות ===
מבקרים שונים טענו כי הסרט העצים את הפסדו של הרצוג וגרם לחיסולה של הקריירה הפוליטית שלו, אך מנגד יש הטוענים כי הסרט הזמין את הצופים לצפות בסרט אינטימי ולהסתכל על הרצוג כאנושי יותר.

יוצרת הסרט ענת גורן אמרה על הסרט: "התבאסתי שביבי יצא גדול".

ראש ממשלת ישראל בנימין נתניהו אמר על הסרט: "אנחנו לא עשינו סרט על הקמפיין, אבל עשינו קמפיין והבאנו את הנבחרת הטובה ביותר והמנוסה ביותר, שתמשיך להוביל את המדינה בצורה האחראית והמוצלחת שלה".

ציפי לבני, שותפתו של הרצוג בבחירות אמרה: "הסרט הוא פאסה" ו"סוג הסרטים האלה - זה עריכה לאחר מעשה".

היחסים בין הרצוג לגורן נותקו לאחר שידור הסרט.

== ראו גם ==
* הבחירות לכנסת
* כל אנשי הקמפיין
* תשדירי בחירות בישראל

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:סרטים תיעודיים ישראליים
קטגוריה:הבחירות לכנסת העשרים
קטגוריה:2015 בישראל
קטגוריה:סרטי טלוויזיה ישראליים
קטגוריה:ערוץ עשר: תוכניות וסדרות
קטגוריה:תעמולת הבחירות לכנסת
קטגוריה:הפוליטיקה הישראלית בתרבות
קטגוריה:2015 בפוליטיקה הישראלית
דייהטסו ליזה

מודל הקבריולה (ספיידר)
דייהטסו ליזה (ביפנית: ダイハツ・リーザ) היא מכונית סופרמיני, 2 דלתות מתוצרת יצרנית הרכב היפנית דייהטסו, אשר יוצרה בין השנים 1986–1993.

בנוסף יוצרה גרסת קבריולה של הדגם.

ביפן הרכב עמד בקטגוריה של צורכי מס מופחתים (ביפן), כמו דגם הסוזוקי קפוצ'ינו. (אורך הרכב היה 3,295 מ"מ בדיוק כמו דגם הסוזוקי קפוצ'ינו).

ביפן הוגדר הדייהטסו ליזה כשייך לסדרת ה-Kei car (מכוניות נוסעים קטנות).

==תצורות==
* 3 דלתות - האצ'בק (4 מקומות ישיבה, 2+2)
* 2 דלתות - קבריולה

===גרסאות קבריולה===
* גרסת TR-XX EFi (ספורט), המפיק 64 כ"ס (מינואר 1989)
* גרסת FX-228 (קבריולה - 2 מושבים) (מנובמבר 1991)
* גרסת Spider (L111SK) (קבריולה - 2 מושבים, מגדש טורבו)

==קישורים חיצוניים==
* 

* [http://www.automobile-catalog.com/make/daihatsu/leeza/leeza_series_ii_spider/1992.html דייהטסו ליזה] (נלקח מ-Catalog of Cars)
* [https://www.youtube.com/watch?v=IMc5M6n_tPo| דייהטסו ליזה] (1:08 דקות), יו-טיוב
קטגוריה:מכוניות סופרמיני
קטגוריה:מכוניות קבריולה
קטגוריה:דגמי מכוניות שהושקו ב-1986
קטגוריה:כלי רכב יפניים
ליזה
סטן למפרט

סטן "סטנלי" למפרט (באנגלית: Stan "Stanley" Lampert; 1 בדצמבר 1928 – 8 בנובמבר 2015) היה אתלט יהודי-אמריקאי, שיאן עולם (1954), אלוף המכביה השלישית (1950) וסגן אלוף ארצות הברית (1949) בהדיפת כדור ברזל ואלוף המכביות (השלישית 1950 והרביעית 1953) בזריקת דיסקוס. בשנים 1949 ו-1954 קבע למפרט את התוצאה השנייה בטיבה בעולם בהדיפת כדור ברזל.

== ביוגרפיה ==
למפרט למד באוניברסיטת ניו יורק.

===1947===
באליפות ארצות הברית שנערכה בשנת 1947 זכה למפרט במדליית ארד בהדיפת כדור ברזל בתוצאה של 15.91 מטר. בתחרות שנערכה בסולט לייק סיטי ב-21 ביוני הוא קבע שיא איש חדש של 15.97 מטר.

===1948===
בתחרות שנערכה בניו יורק ב-29 במאי 1948 קבע למפרט בהדיפת כדור ברזל שיא אישי חדש של 15.99 מטר. כחודש ושבוע לאחר מכן, במבחנים האמריקאים לאולימפיאדת לונדון (1948) שנערכו באוונסטון, אילינוי ב-9 ביולי הוא סיים במקום שמיני בהדיפת כדור ברזל בתוצאה של 15.57 מטר ולא נכלל במשלחת האמריקאית למשחקים.

===1949===
====סגן אלוף ארצות הברית====
באליפות ארצות הברית שנערכה בשנת 1949 זכה למפרט במדליית כסף בתוצאה של 16.32 מטר, אחרי ג'ים פוקס היהודי שקבע שיא אליפות חדש של 17.49 מטר. בתחרות שנערכה בניו יורק ב-11 ביוני אותה שנה הוא קבע בהדיפת כדור ברזל שיא איש חדש של 17.24 מטר התוצאה השנייה בטיבה בעולם.

===1950===
באליפות ארצות הברית שנערכה בשנת 1950 סיים למפרט במקום שישי בהדיפת כדור ברזל בתוצאה של 16.18 מטר.

====אלוף המכביה====
בתחרויות האתלטיקה של המכביה השלישית שנערכו בסוף ספטמבר 1950 זכה למפרט בשתי מדליות זהב, בזריקת דיסקוס בתוצאה של 36.59 מטר, לפני מרקוס מדרום אפריקה (36.23 מטר) ורפאל מאירון מישראל (34.78 מטר) ובהדיפת כדור ברזל בתוצאה של 15.54 מטר.

===1952===
במבחנים האמריקאים לאולימפיאדת הלסינקי (1952) שנערכו בלוס אנג'לס, קליפורניה ב-27 ביוני 1952 סיים למפרט במקום שמיני בהדיפת כדור ברזל של 16.06 מטר.

===1953===
באליפות ארצות הברית שנערכה בדייטון אוהיו בשנת 1953 סיים למפרט במקום חמישי בתוצאה של 15.90 מטר. בתחרויות האתלטיקה של המכביה הרביעית שנערכו בסוף ספטמבר אותה שנה הוא זכה בשתי מדליות, זהב וכסף. מדליית זהב, בזריקת דיסקוס בתוצאה של 43.64 מטר, לפני אורי גלין מישראל (41.13 מטר) וברנרד מאייר מארצות הברית (40.50 מטר). מדליית כסף, בהדיפת כדור ברזל בתוצאה של 15.92 מטר, אחרי ברנרד מאייר (16.36 מטר) ולפני מרטין אנגל מארצות הברית (14.22 מטר), שניהם מארצות הברית.

===1954===
====תוצאה טובה משיא העולם====
בתחרות שנערכה באסבורי פארק ב-1 במאי 1954 קבע למפרט בהדיפת כדור ברזל תוצאה טובה משיא העולם - 18.13 מטר.

===1956===
במבחנים האמריקאים לאולימפיאדת מלבורן (1956) שנערכו בלוס אנג'לס ב-29 ביוני 1956 סיים למפרט במקום חמישי בהדיפת כדור ברזל בתוצאה של 17.31 מטר.

באליפות ארצות הברית אותה שנה הוא זכה במדליית ארד בהדיפת כדור ברזל בתוצאה של 17.41 מטר.

== שיאים אישיים ==
* הדיפת כדור ברזל: 18.13 מטר (1954)

==תארים והישגים ==
* בשנת 2011 זכה למפרט להיכלל בהיכל התהילה של אוניברסיטת ניו יורק.

==קישורים חיצוניים==

* [http://trackfield.brinkster.net/Profile.asp?ID=3721&Gender=m&Page=Back&Tour=N&Year=1950&TF=F סטן למפרט], באתר Track and Field Statistics 
* 

== הערות שוליים ==

קטגוריה:אתלטים יהודים אמריקאים
קטגוריה:זורקי דיסקוס אמריקאים
קטגוריה:הודפי כדור ברזל אמריקאים
קטגוריה:אלופי המכביה: אתלטים
קטגוריה:אמריקאים שנולדו ב-1928
קטגוריה:אמריקאים שנפטרו ב-2015
יוליה לבצ'נקו

יוליה לבצ'נקו (נולדה ב-28 בנובמבר 1997) היא אתלטית אוקראינית, סגנית אלופת העולם (לונדון 2017) וסגנית אלופת אירופה באולם (גלאזגו 2019) בקפיצה לגובה. 
 
==ביוגרפיה==
לבצ'נקו זכתה במדליית זהב בקפיצה לגובה באולימפיאדת הנוער נאנג'ינג (2014) בתוצאה של 1.89 מטר. היא ייצגה את אוקראינה באליפות העולם באתלטיקה 2015 אך לא עברה את שלב המוקדמות. ביוני 2016 קבעה שיא אישי של 1.95 מטר, באליפות העולם באתלטיקה מתחת לגיל 20 באותה שנה זכתה במדליית ארד. היא נכללה במשלחת האוקראינית לאולימפיאדת ריו דה ז'ניירו, אך לא העפילה לגמר. באליפות אירופה באתלטיקה באולם 2017 זכתה במדליית ארד בשיא אישי של 1.94 מטר. באליפות אירופה באתלטיקה עד גיל 23 שהתקיימה ב-2017 בבידגושץ' שיפרה את שיאה האישי ל-1.96 וזכתה במדליית זהב. ביולי 2017 סיימה שנייה בתחרות ליגת היהלום במונקו בשיא אישי של 1.97 מטר. 

באליפות העולם באתלטיקה 2017 זכתה במדליית כסף בשיא אישי של 2.01 מטר לאחר מריה לאסיצקנה. באליפות העולם באתלטיקה באולם 2018 סיימה במקום החמישי. באליפות אירופה באתלטיקה באולם 2019 זכתה במדליית כסף בתוצאה של 1.99 מטר. באליפות אירופה באתלטיקה עד גיל 23 שהתקיימה ב-2019 הגנה על תוארה בתוצאה של 1.97 מטר. בספטמבר 2019 שיפרה את שיאה האישי ל-2.02 מטר. באליפות העולם באתלטיקה 2019 סיימה רביעית בתוצאה של 2.00 מטר.

==קישורים חיצוניים==

קטגוריה:ילידות 1997
קטגוריה:קופצות לגובה אוקראיניות
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות אוקראיניות
קטגוריה:קופצות לגובה באולימפיאדת טוקיו (2020)
קטגוריה:אתלטיות באולימפיאדת פריז (2024)
רנו 6

רנו 6 (צרפתית: Renault 6) היא מכונית משפחתית קטנה, 5 דלתות האצ'בק מתוצרת יצרנית הרכב הצרפתית רנו אשר יוצרה בין השנים 1968–1986. הדגם יוצר בצרפת בין השנים 1968–1980, בספרד בין השנים 1969–1986, בארגנטינה בין השנים 1969–1984, בקולומביה בין השנים 1971–1984 ובבלגיה. ביוני 1973 עבר הדגם מתיחת פנים שכללה פנסים מרובעים ופגושים חדשים. ב-1968 הדגם עבר מתיחת פנים קלה נוספת.

סך הכול יוצרו 1,674,381 יחידות.

ויזואלית דמה הרנו 6 לדגם הרנו 16 הגדול יותר.

בצרפת הרנו 6 התחרתה בתכונות ובמחיר עם דגם הסימקה 1100.

==גרסאות==

* Renault 6 TL 
* Renault 6 L 
* GTL דגם Renault 6 
* גרסת 4x4 (משנת 1973)

== גלריה ==
<gallery mode="packed-hover" heights="180">
IKA Renault 6 1970 (frente).jpg| רנו 6, שנת 1970
Ronda Renault 6 (1).jpg| רנו 6
1969 Renault 6 (15300871197).jpg| רנו 6, שנת 1969
Renault6-1971c.jpg| רנו 6, שנת 1971
</gallery>

==קישורים חיצוניים==

קטגוריה:מכוניות משפחתיות
6
קטגוריה:דגמי מכוניות שהושקו ב-1968
קטגוריה:מכוניות צרפתיות
קטגוריה:כלי רכב המיוצרים בבלגיה
קטגוריה:כלי רכב המורכבים בקולומביה
קטגוריה:כלי רכב המורכבים בארגנטינה
קטגוריה:כלי רכב המיוצרים בספרד
אבראהים מחלב

אבראהים רֻשדי מחלב (בערבית: إبراهيم رشدى محلب; נולד ב-12 באפריל 1949) הוא פוליטיקאי מצרי שכיהן כראש ממשלת מצרים וכיום הוא יועצו של נשיא מצרים עבד אל-פתאח א-סיסי לענייני הפרויקטים הלאומיים. בעבר כיהן מחלב כשר השיכון של מצרים.

מחלב היה ראש ממשלת מצרים תחת כהונתו של ממלא מקום נשיא מצרים עדלי מנסור ולאחר מכן המשיך לכהן בתפקיד אחרי הבחירות לנשיאות מצרים ב-2014.

== ביוגרפיה ==
אבראהים מחלב נולד בקהיר.

מחלב נכנס לראשונה לפוליטיקה כאשר היה לחבר במפלגה הלאומית הדמוקרטית עד המהפכה במצרים ב-2011. לאחר ההפיכה במצרים ב-2013, הודח נשיא מצרים מוחמד מורסי וחאזם אל-בבלאווי היה לראש ממשלת מעבר. בממשלה זו מונה מחלב להיות שר השיכון. לאחר התפטרותו של אל-בבלאווי, הנשיא הזמני עדלי מנסור הטיל על מחלב את מלאכת הרכבת הממשלה. מחלב הצליח בכך, ואמר כי ממשלו "עובד יחד על מנת להחזיר את האבטחה והבטיחות למצרים ולרסק את הטרור בכל פינות המדינה". מחלב הבטיח לשקם מחדש את כלכלת מצרים. יום לאחר השבעתו, הוא אמר כי הביטחון הוא הנושא המרכזי שאליו צריך לשאוף וקרא להפסקת המחאות והשביתות.

בזמן כראש ממשלה הוא מינה בכירים רבים המשתייכים לכנסייה קופטית. מחלב מינה את תאודורוס השני לתפקיד האפיפיור של הכנסייה הקופטית.

לאחר כניסתו הרשמית של עבד אל-פתאח א-סיסי לנעלי נשיא מצרים, מחלב מונה מחדש לתפקיד ראש הממשלה ב-17 ביוני 2014. ב-19 בספטמבר 2015 הוא התפטר מתפקידו כראש הממשלה. לאחר התפטרותו ועד היום (2017) הוא יועצו של הנשיא א-סיסי לענייני הפרויקטים הלאומיים.

הוא דובר ערבית, אנגלית וצרפתית.

== ראו גם ==
* פוליטיקה של מצרים

== קישורים חיצוניים ==

== הערות שוליים ==

2017 03
קטגוריה:ראשי ממשלת מצרים
קטגוריה:פוליטיקאים מצרים
קטגוריה:מצרים שנולדו ב-1949
קטגוריה:בוגרי אוניברסיטת קהיר
מיס אינטרנשיונל (תחרות יופי)

סטני ואן באר, מיס אינטרנשיונל 1961
"מיס אינטרנשיונל" היא תחרות יופי בינלאומית לנשים המאורגנת על ידי "האגודה הבינלאומית לתרבות". התחרות נוסדה ב-1960 בלונג ביץ' וזאת לאחר שנהלת ארגון תחרות מיס תבל הועברה למיאמי ביץ', מצופה מהמתמודדות בתחרות להפגין חברות, אינטליגנציה ועדינות והמטרות העיקריות של התחרות הוא לקדם שלום עולמי, שגרירות של רצון טוב והבנה בין מדינות. "מלכת החן" הזוכה במקום השלישי בתחרות מלכת היופי של ישראל מדי שנה נשלחת לייצג את ישראל בתחרות.

ישראל השתתפה כבר מהתחרות הראשונה בשנת 1960, אך פרשה מהמשך השתתפותה בשנת 2015, בשל בעיה תקציבית.

== מתמודדות בולטות==
* סירי סטפן – 1960 - סגנית שנייה
* מישל רוקה – 1980 - מקום שלישי
* דיאנרה טורס – 1992 - חצי גמר, 1993 - מיס תבל 
* דאגמאר ורל – 1977 - סגנית ראשונה, 1977 - סגנית שנייה מיס עולם

==המתמודדות הישראליות==
<small>10px שורה באפור מסמלת תחרות בה המתמודדת הישראלית הגיעה למקום השני
10px שורה בטורקיז מסמלת תחרות בה המתמודדת הישראלית הגיעה לשלב חצי הגמר </small>
{| class="wikitable sortable" border="1" style="clear:both;" align="center" cellpadding="2" cellspacing="0" width="auto"
! שנה 
! שם 
! מיקום בתחרות
|- bgcolor="#AFEEEE"
| 1960 || לילי דג'אני || 15 המועמדות הסופיות
|- bgcolor="#AFEEEE"
| 1961 || דליה ליאון || 15 המועמדות הסופיות
|- bgcolor="#AFEEEE"
| 1962 || נורית ניומן || 15 המועמדות הסופיות
|-
| 1963 || אסתר כפיר || 
|- bgcolor="#AFEEEE"
| 1964 || דפנה נוי || 15 המועמדות הסופיות
|- bgcolor="#AFEEEE"
| 1965 || איריס בר-אור || 15 המועמדות הסופיות
|-bgcolor="silver"
| 1967 || יפה שריר || סגנית ראשונה
|- bgcolor="#AFEEEE"
| 1968 || דניאלה הוד || 15 המועמדות הסופיות
|-
| 1969 || שרה דביר ||
|-
| 1970 || אתי אורגד ||
|- bgcolor="#AFEEEE"
| 1971 || כרמלה מאן || 15 המועמדות הסופיות
|-
| 1972 || רונית גפני || 
|-
| 1973 || אביבה מגור || 
|-
| 1974 || נורית בר || 
|-
| 1975 || פזית ליעד || 
|-
| 1976 || דורית כהן || 
|-
| 1977 || רונית מקובר || 
|-
| 1978 || לאה אבגי || 
|-
| 1979 || חלי בן-דוד || 
|-
| 1980 || עירית אלטמן ||
|-
| 1981 || ליאורה גולדברג ||
|- bgcolor="#AFEEEE"
| 1982 || נאוה חזגוב || 12 המועמדות הסופיות
|-
| 1983 || סיגל פוגל || 
|- bgcolor="#AFEEEE"
| 1984 || פזית כהן || 12 המועמדות הסופיות
|-
| 1985 || אביבית נחמני || 
|- bgcolor="#AFEEEE"
| 1986 || חוה גיסטנפלד || 15 המועמדות הסופיות
|- bgcolor="#AFEEEE"
| 1987 || אופיר אלוני || 15 המועמדות הסופיות
|- bgcolor="#AFEEEE"
| 1988 || גלית אהרוני || 15 המועמדות הסופיות
|-
| 1989 || לימור פישל || 
|- bgcolor="#AFEEEE"
| 1990 || רוית ליכטנברג || 12 המועמדות הסופיות
|-
| 1991 || אפרת ברנר || 
|-
| 1992 || שרית אפנג'ר || 
|- bgcolor="#AFEEEE"
| 1993 || ענת אלימלך || 15 המועמדות הסופיות
|- bgcolor="#AFEEEE"
| 1994 || ניצן קירשנבאום || 15 המועמדות הסופיות
|-
| 1995 || מיכל שטיבל || 
|-
| 1996 || אן קונופני || 
|- bgcolor="#AFEEEE"
| 1997 || ליטל שפירא || 15 המועמדות הסופיות
|-
| 1998 || גליה אברמוב ||
|-
| 1999 || נופית שבח || 
|-
| 2000 || דנה פרקש || 
|- bgcolor="#AFEEEE"
| 2001 || דיקלה אלקבץ || 15 המועמדות הסופיות
|-
| 2002 || שלי דינאי || 
|-
| 2003 || סתווית בודין || 
|-
| 2004 || ליאור קרן || 
|-
| 2005 || מורן ג'רבי || 
|-
| 2012 || יעל מרקוביץ || 
|-
| 2014 || שני חזן || 
|}

==קישורים חיצוניים==

* 

קטגוריה:תחרויות יופי לנשים
קטגוריה:תחרויות יופי בין-לאומיות
הספרייה העירונית של קריית ביאליק

הספרייה העירונית של קריית ביאליק ע"ש ארצ'י ומרג'ורי שרמן היא ספרייה ציבורית בקריית ביאליק, הממוקמת במרכז התרבות בית כץ. 
הספרייה הוקמה בשנת 1973 הודות לתרומתם של ארצ'י ומרג'ורי שרמן. הספרייה שופצה ונחנכה מחדש בשנת 2013.

הספרייה מחולקת למספר מדורים:
* מדור העיון שבו קיים מאגר מכון סאלד, LAWDATA-מאגר משפטי, גישה לאתר החינוכי "גלים" ו-אנציקלופדיה ynet.
* במדור הילדים ישנו אגף השאלת ספריי ילדים כמו גם עמדת הדרכה בהכנת שיעורי בית.
* במדור המבוגרים ניתן למצוא ספרים בשפות עברית, אנגלית, רוסית, גרמנית, ספרדית, רומנית, וצרפתית.
* בספרייה ישנו גם מדור קלטות המשרת את מגוון האוכלוסייה ובו קלטות וידאו ו-DVD להשאלה.

==קישורים חיצוניים==
* 

==הערות שוליים==

קטגוריה:קריית ביאליק: חינוך
קריית ביאליק
קטגוריה:קריית ביאליק: מבנים
רוטה ונאגייטה

רוטה ונאגייטה (בליטאית: Rūta Vanagaitė; נולדה ב-25 בינואר 1955) היא סופרת ומבקרת תיאטרון ליטאית, פוליטיקאית מקומית ודמות ציבורית
בווילנה בירת ליטא. ספרה "משלנו: מסע עם האויב" עורר סערה בדעת הקהל במדינתה.

==ביוגרפיה==
נולדה בשאולאי, למדה בבית הספר היסודי ובתיכון בווילנה, ולאחר השלמת לימודיה נסעה למוסקבה ללימודי תיאטרון באקדמיה הרוסית לאמנויות התיאטרון, שבה למדה בין השנים 1973–1978.

ספרה "Mūsiškiai: Kelionė su priešu" (תורגם לעברית בשם: "מסע עם האויב") נכתב לפי תחקיר שנעשה בשיתוף פעולה עם אפרים זורוף ועורר סערה בדעת הקהל במדינתה כשהציף את הטענה לפיה התייחדה שואת יהדות ליטא בכך שהטבח העיקרי במדינה נעשה בידי שכניהם הליטאים של היהודים.

מלבד השפה הליטאית היא דוברת רוסית, אנגלית, פינית, פולנית וצרפתית.

חמשת ספריה הראשונים ראו אור בהוצאת אלמה ליטרה 

==ספריה==
<div style="direction: ltr;">
* Pareigos metas. Vilnius: Alma littera, 2014.
* Ne bobų vasara. Vilnius: Alma littera, 2015. 
* Mūsiškiai: Kelionė su priešu. Vilnius: Alma littera, 2016.
:מהדורה עברית: מסע עם האויב, תרגמה מאנגלית: צילה אלעזר, הוצאת ידיעות ספרים, 2018.
* Ne bobų reikalai. Vilnius: Alma littera. (מהדירה)
* Jis. Vilnius : Alma littera, 2016.
</div>

== קישורים חיצוניים ==
* 

* 

==הערות שוליים==

קטגוריה:ליטאיות שנולדו ב-1955
קטגוריה:מבקרי תיאטרון
קטגוריה:סופרים ליטאים
קטגוריה:שואת יהודי ליטא
קטגוריה:פוליטיקאיות ליטאיות
1957 בצרפת

שנת 1957 בצרפת הייתה השנה בה ציינה צרפת 970 שנות לאום. במהלך השנה נלחמה צרפת באלג'יריה ונחשפו מחדלים הומניטריים רבים.

== מנהיגים ==
* רנה קוטי - נשיא צרפת.
* גי מולה - ראש ממשלת צרפת (עד מאי).
* מוריס בורז'ס-מונורי - ראש ממשלת צרפת (ממאי ואילך).

== אירועים ==
* 4 בפברואר – צרפת אוסרת על האו"ם להתערב במלחמת העצמאות של אלג'יריה.
* 20 במרץ – התקשורת חושפת כי צרפת מענה שבויים ואסירים אלג'יראים.
* 25 במרץ – הקמת הקהילה הכלכלית האירופית, אמנת רומא.

== נולדו ==
* 12 במרץ – פטריק בטיסטון, כדורגלן עבר צרפתי.
* 19 במרץ – ואלרי קונסן, שחקנית צרפתייה. (נפטרה ב-1989)
* 18 באוגוסט – קרול בוקה, שחקנית ודוגמנית צרפתייה.

== נפטרו ==
(קטגוריה:צרפתים שנפטרו ב-1957)
* 23 באוקטובר – כריסטיאן דיור, מעצב אופנה צרפתי.
* 4 בנובמבר – ז'וזף קנטלוב, מוזיקולוג ומלחין צרפתי.

==קישורים חיצוניים==

קטגוריה:1957 בצרפת
כרמי תומפסון

כרמי אלדרמן תומפסון (באנגלית: Carmi Alderman Thompson; 4 בספטמבר 1870 - 22 ביוני 1942) היה פוליטיקאי אמריקאי מהמפלגה הרפובליקנית, ששימש כיושב ראש בית המחוקקים של מדינת אוהיו וכמזכיר המדינה.

==ביוגרפיה==
תומפסון נולד בווירג'יניה המערבית. בילדותו עברה משפחתו לעיר איירונטון (Ironton) באוהיו. ב-1892 סיים את לימודיו באוניברסיטת מדינת אוהיו ועבד במשך שנתיים כמורה בבית ספר תיכון. לאחר מכן שב ללימודים באוניברסיטה וסיים תואר ראשון במשפטים. עבד כעורך דין באיירונטון. בשנים 1896-1903 שימש כפרקליט העירייה.

במהלך מלחמת ארצות הברית–ספרד ב-1898 לחם כמפקד פלוגת חיל רגלים. בשנים 1901–1906 היה מפקד רגימנט במשמר הלאומי של אוהיו.

ב-1903 נבחר לבית המחוקקים של אוהיו וכיהן בו מ-1904 עד 1906. ב-1906 נבחר לכהן כיושב ראש בית המחוקקים. באותה שנה מונה למזכיר מדינת אוהיו ושימש בתפקיד בשנים 1907–1911.

שימש במשך זמן קצר (1912-1913) בתפקיד בכיר במחלקת האוצר של ארצות הברית (Treasurer of the United States). לאחר מכן עסק בעסקים בתחומי עפרות הברזל והספנות. ב-1921 כיהן בוועדה המייעצת לוועידה על פירוק נשק שנערכה בוושינגטון די. סי. ב-1926 מינה אותו הנשיא קולידג' כנציב מיוחד לעריכת סקר אודות התנאים הפנימיים והכלכליים בפיליפינים.

התמודד בבחירות למשרת מושל אוהיו ב-1922, אך הפסיד ליריבו הדמוקרטי.

היה נשוי ואב לשניים.

תומפסון מת באוהיו בגיל 71.

==קישורים חיצוניים==

* 

קטגוריה:מזכירי מדינה במדינות ארצות הברית
קטגוריה:חברי האספה הכללית של אוהיו
קטגוריה:אוהיו: אישים
קטגוריה:עורכי דין אמריקאים
קטגוריה:בוגרי בית הספר למשפטים באוניברסיטת המדינה של אוהיו
קטגוריה:חברי המפלגה הרפובליקנית (ארצות הברית)
קטגוריה:קצינים וחוגרים בצבא ארצות הברית
קטגוריה:סגל מחלקת האוצר של ארצות הברית
קטגוריה:אמריקאים שנולדו ב-1870
קטגוריה:אמריקאים שנפטרו ב-1942
הרחקות דרבנו תם

הרחקות דרבנו תם הן שורה של סנקציות שניתן להפעיל במקרים שונים על בעל המסרב לתת גט לאשתו. חלוקות הדעות על עילות הגירושין המאפשרות הטלת סנקציות אלו, בין אלו הסוברים כי נצרך בשביל זה חיוב הלכתי בגט, לבין אלו המטילים אותן בכל מקרה בו אחד מבני הזוג חפץ להתגרש. 

סנקציות אלו כוללות לדוגמה איסור על עלייתו לתורה, צירופו למניין, לימודו תורה, מילת בניו, קבירת קרוביו בקבר ישראל, ושאר איסורים היוצרים ריחוק בין הציבור לבינו (ראה פירוט להלן). ההרחקות מתוארות לראשונה בספרו של רבנו תם, "ספר הישר", והרמ"א פסק כמותו להלכה. 

== מהות התקנה ==
רוב הפוסקים סוברים כי הרחקות דרבנו תם אינן בגדר חרם ונידוי, שבהם נאסר לנקוט כנגד סרבן גט משום שנחשבים כפייה והגט נחשב "גט מעושה". 

הסיבות שאכן אין בהרחקות אלו חשש של גט מעושה, הן: א. בעוד שחרם ונידוי מכוונים ישירות כלפי הנדון ויש בהם פגיעה בבעל עצמו, הרחקות דרבנו תם מופנות אל הציבור ולא אל הבעל. ב. כי עיקרן הוא בהימנעות בני הציבור מלעשות טובה עם הבעל, על ידי התרחקותם ממנו, ולא עשיית רע בידיים.

=== התקנות ===
במצב שבית הדין רואה שאכן ישנה עילה לכך, הוא מצווה על הציבור הרחב:
#שלא לדבר עם הבעל כלל.
#שלא לשאת ולתת עימו הן במסחר, הן בכל משא ומתן של ממון.
#שלא לארחו ולהאכילו ולהשקותו.
#שלא לבקרו בחוליו.
#שלא להושיבו בבית הכנסת.
#שלא להעלותו לתורה.
#שלא לאפשר לו לומר קדיש.
#שלא לתת לו לעבור לפני התיבה.
#שלא לשאול בשלומו.
#שלא לחלוק לו כבוד כלל, ולהתרחק מעליו ככל האפשר.

==יישום התקנות==
הרחקות דרבנו תם לא הופעלו כדבר שבשגרה, ועל כך כתב המהריב"ל כי למרות שהדברים מוסכמים על הפוסקים, מכל מקום - כלומר, השימוש בהן הוא במקרים נדירים ויוצאי דופן בלבד, ובשאר כל המקרים נהגו החכמים שלא להשתמש בסנקציות מאוחרות אלו.

כיום נהוג להשתמש בהרחקות אלו, כיוון שהרבה פוסקים לא קיבלו את מנהגו של המהריב"ל, והרב עובדיה יוסף אף ציין למקום אחר שבו רואים שהמהריב"ל בעצמו מסכים לכך.

בשנת 2016, בעל שסירב לגרש את אשתו ספג פסק דין נידוי מבית הדין הרבני האזורי והגדול, נוהל נגדו מסע ביוש והופסקה עבודתו כפיזיקאי באוניברסיטת בר-אילן ובאוניברסיטת תל אביב. עתירה שהוגשה לבג"ץ, בדרישה למנוע הטלתן של הרחקות דרבנו תם נדחתה ברוב קולות. 

בשנת 2019, על סמך פסק דין של אגודת הרבנים, הורה הרב דוד לאו, נשיא בית הדין הרבני הגדול, לחברה קדישא שלא לקבור אישה שהובאה לקבורה מארצות הברית, מאחר שבנה סירב לגרש את אשתו. האישה נקברה לאחר שבן התחייב לגרשה ואחיו הפקידו ערבות לעמידתו בהתחייבות.

הרחקות דרבנו תם אינן מופעלות כנגד סרבניות גט.

==לקריאה נוספת==
* 
* 
* הרב יוסף גולדברג, בעניין הרחקות דרבינו תם (בהתייחסות לחוק בתי דין רבניים קיום פסקי דין של גירושין התשנ"ה 1995), נספח ו לספרו גט מעושה, ירושלים תשס"ג, עמ' רסה-רצו.
* איריס בראון (הויזמן), [https://www.academia.edu/41435207/Supervised_shaming_contemporary_Jewish_law_facing_the_challenge_of_social_networks_Hebrew 'ביוש מפוקח ומבוקר: המשפט העברי בן זמננו אל מול אתגר הרשתות החברתיות'], דיני ישראל לג (תש"ף), עמ' 54-21.

==קישורים חיצוניים==
* [http://www.daat.ac.il/daat/psk/psk.asp?id=230 תיק 8455-64-1 פלוני נגד פלונית], ניתן ב-17 בספטמבר 2008 - פסק דין של בית הדין הרבני הגדול
* הרב אוריאל לביא, [https://www.youtube.com/watch?v=pDm97-GFfX4 הרחקות דרבנו תם], באתר YouTube

==הערות שוליים==

קטגוריה:סרבנות גט
לאה פורת-גור

לאה פורת-גור (1922–1980) הייתה קריינית ועורכת רדיו, קונסול לענייני תרבות וראשת המועצה לתרבות ואמנות במשרד החינוך והתרבות.

==ביוגרפיה==
לאה פורת מדריכה קורס ב[[קול ירושלים, 1945]]
לאה פורת-גור נולדה בצ'רנוביץ, רומניה ועלתה לארץ-ישראל בשנת 1935. גדלה בירושלים ולמדה באוניברסיטה העברית. החלה לעבוד ברדיו ב-1943: כעורכת תוכניות לנוער וכקריינית ברשת הרדיו המנדטורית שירות השידור של פלשתינה (א"י) - קול ירושלים והמשיכה לעבוד ברדיו בשנותיה הראשונות של מדינת ישראל. ב-1951 התמנתה למפקחת קול ישראל בתל אביב וב-1955 התמנתה לסגנית מנהל התוכניות. ב-1961 התמנתה למנהלת התוכניות, עד לפרישתה ב-1968. בתפקידיה בקול ישראל פרצה דרך בהיותה האשה הראשונה בתפקידי ניהול שונים שמילאה.

בשנים 1970-1968 כיהנה כקונסולית לענייני תרבות בארצות הברית. בין השנים 1970 ל-1980 כיהנה כמנהלת האגף לתרבות ולאמנות ויו"ר המועצה הציבורית לתרבות ואמנות במשרד החינוך והתרבות<ref></ref>. פורת-גור הייתה יו"ר המועצה הציבורית הראשונה של להקת בת-שבע.

מדי שנה נערכת תחרות הפרס על שם לאה פורת-גור ללהקות חובבים באמנויות הבמה, מטעם מינהל התרבות במשרד התרבות והספורט, החברה למתנ"סים ומשפחת פורת-גור.

על שמה רחוב בבאר שבע ובירושלים.

== משפחתה ==
הייתה נשואה ליצחק גור, אמם של נמרוד ואפרת. 

==לקריאה נוספת==
* איזי מן, קול ישראל מירושלים – מדינה מאחורי המיקרופון, רשות השידור ופרינטיב, 2008, עמ' 68.

==קישורים חיצוניים==

* [http://archive.batsheva.co.il/heb/people.php?act=bibliography&id=903 ביוגרפיה באתר להקת בת שבע]
* 
* [https://www.nli.org.il/he/images/NNL_ARCHIVE_AL997009452268705171/NLI#$FL161084093 צילום של לאה פורת כשדרנית קול ישראל], מאת בוריס כרמי

==הערות שוליים==

קטגוריה:דיפלומטיות ישראליות
קטגוריה:דיפלומטים ישראלים
קטגוריה:קרייניות רדיו ישראליות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1922
קטגוריה:ישראלים שנולדו ב-1922
קטגוריה:ישראליות שנפטרו ב-1980
קטגוריה:ישראלים שנפטרו ב-1980
אברהם הררי רפול

הרב אברהם מרדכי נסים הררי רפול (ט"ז בניסן ה'תרנ"ה, 10 באפריל 1895 – כ"ה בכסלו ה'תשנ"ב, 2 בדצמבר 1991) היה מרבני ישיבת פורת יוסף. על אף שנולד בירושלים כונה "זקן רבני ארם צובא".

== ביוגרפיה ==
נולד בירושלים לשמחה ולרבי עזרא הררי רפול, בן למשפחת רבנים שמוצאה מחלב שבסוריה, שאליה הגיעה מספרד לאחר הגירוש. למד בתלמוד תורה בשכונת הבוכרים, ובהמשך בישיבת "אוהל מועד" שהקים אביו אצל הרב רפאל שלמה לניאדו.

בשנת 1914 (ה'תרע"ד) נישא לשרה בת הרב יוסף זכאי, ויחד התגוררו בעיר העתיקה בירושלים. כשנפתחה ישיבת פורת יוסף בשנת 1923 (ה'תרפ"ג), לימד בה תלמידים. כשעברה הישיבה בשנת 1948 (ה'תש"ח) לעיר החדשה בעקבות נפילת הרובע בידי הירדנים, החל לשמש בה כמשגיח.

שימש גם כחזן, בפרט של שירת הבקשות.

נהג לומר למי שבא לבקרו את הגימטריה של שמו וצירופים אחרים שלהם אותה גימטריה.

לאחר שהתאלמן נישא שוב, ללטיפה בת הרב מנחם שוויכה.

הלך לעולמו ב-2 בדצמבר 1991 (כ"ה בכסלו ה'תשנ"ב) ונקבר בהר המנוחות.

חתנו היה הרב יעקב סודרי. על שמו רחוב בשכונת פסגת זאב בירושלים.

== חיבוריו ==
* 
חידושים נוספים שלו הודפסו בסוף הספר הכין עזרא, ירושלים ה'תשמ"ב

== לקריאה נוספת ==
* אור לנתיבתם - פרקים מחייו של הרב יעקב סודרי ואשתו, ירושלים ה'תש"ע, בהוצאת המשפחה (עמ' 28 - 34)
* שמעון ואנונו, "ארזי הלבנון: אנציקלופדיה לגאוני וחכמי יהדות ספרד והמזרח", חלק א' עמ' 118–123.

== קישורים חיצוניים ==
* [https://www.mytzadik.com/tzadik.aspx?id=699 ר' אברהם מרדכי נסים הררי-רפול], באתר MyTzadik
* [http://www.hyomi.org.il/page.asp?id=264 חכם אברהם הררי רפול], באתר החכם היומי
* 

קטגוריה:ירושלים: רבנים
קטגוריה:יהודים הקבורים בהר המנוחות
קטגוריה:רבני ישיבת פורת יוסף
קטגוריה:רבני ארם צובא
קטגוריה:רבנים ארץ-ישראלים
קטגוריה:רבנים ספרדיים ישראלים
קטגוריה:רבנים ספרדיים
קטגוריה:ישראלים שנולדו ב-1895

קטגוריה:ישראלים שנפטרו ב-1991
קשה להיות אלוהים (סרט)

קשה להיות אלוהים (ברוסית: Трудно быть богом) הוא סרט קולנוע רוסי עטור פרסים בבימויו של אלכסיי גרמן האב שנפטר בעיצומו של הליך ההפקה. הסרט, בכיכובו של לאוניד ירמולניק, מבוסס על ספרם של האחים האחים סְטרוּגָצְקִי משנת 1964 והוא הסרט האחרון שגרמן ביים.

העבודה על הסרט נמשכה 14 שנה והושלמה כבר לאחר מות הבמאי ב-21 בפברואר 2013. הקרנת הבכורה של הסרט נערכה בפסטיבל הסרטים של רומא בנובמבר 2013 ויצא להקרנה מסחרית ב-27 בפברואר 2014. הסרט זכה לשבחים רבים והוענקו לו שבעה פרסי ניקה מטעם האקדמיה הרוסית לקולנוע (הסרט העלילתי הטוב ביותר, הבימוי הטוב ביותר, השחקן הטוב ביותר, העריכה הטובה ביותר, הסאונד הטוב ביותר, עיצוב ההפקה הטוב ביותר ועיצוב התלבושות הטוב ביותר).

הסרט נקרא בתחילה "יומן הטבח בארקאנר" והוא מתרחש אי שם בעתיד דיסטופי על כוכב לכת השקוע בחשכת ימי הביניים. גיבור הסרט (מגולם על ידי ליאוניד יָרְמוֹלְנִיק) נשלח למשימה חשאית לחקור כוכב לכת מוזר ובלתי ידוע בשם ארקאנר. בכוכב המרוחק חיה ציוויליזציה חייזרית הנמצאת בימי הביניים של ההיסטוריה שלה. על גיבור הוטל לעזור להם למצוא את הדרך הנכונה לקדמה, אך מבלי לבצע התערבות אלימה. בזמן שהוא מנסה להציל את האינטלקטואלים של המקום מהעונש הצפוי להם, הוא מתקשה שלא לנקוט עמדה.

הסרט הוקרן בישראל במסגרת פסטיבל דרום בנוכחות אלמנתו של הבמאי, התסריטאית סבטלנה קרמליטה. ב-20 בספטמבר 2018 הסרט ייצא לסבב הקרנות מסחריות נוסף בבתי הקולנוע ברוסיה.
==תקציר עלילת הסרט==
הסרט מתרחש בכוכב הלכת ארקנאר הנראה כמו גיהנום ימי ביניימי, שנשלט על ידי רוע טוטליטרי.

שלושים מדענים מכדור הארץ בהנהגתו של דון רומאטה יוצאים למשימה שמטרתה להציג רעיונות הומניים למנהיגי המקום. דון רומאטה ועמיתיו בוחנים את הכוכב מתוך ידיעה לאן הדברים עלולים להתפתח, אבל הם עצמם לא יכולים להתערב. הם אלים חסרי כוח בעולם שבו אינטלקטואלים נרדפים כמו ברווזים במטווח.

==פרסים ומועמדויות==
{| class="wikitable" style="font-size: 95%;" width="70%" border="2" cellpadding="3" background: #f9f9f9;
|- align="center"
! colspan=5 style="background:#B0C4DE;" | פרסים ומועמדויות
|- align="center"
! style="background: #CCCCCC;" | פרס
! style="background: #CCCCCC;" | קטגוריה
! style="background: #CCCCCC;" | מועמד (ים)
! style="background: #CCCCCC;" | תוצאה
|-
| rowspan=3|פרס הפיל הלבן(מטעם גילדת מבקרי הקולנוע)
| "אירוע השנה"
|
| 
|-
| עבודת הצילום הטובה ביותר
| ולדימיר ילין ויורי קלימנקו
| 
|-
| עיצוב ההפקה הטוב ביותר
| סרגיי קוקובקין, גאורגי קרופאצ'וב וילנה ז'וקובה
| 
|-
| rowspan=10|ניקה
| הסרט העלילתי הטוב ביותר
|
| 
|-
| עבודת הבימוי הטובה ביותר
| אלכסנדר גרמן האב
| 
|-
| השחקן הטוב ביותר
| לאוניד ירמולניק
| 
|-
| הצילום הטוב ביותר
| ולדימיר ילין ויורי קלימנקו
| 
|-
| הסאונד הטוב ביותר
| ניקולאי אסטאחוב
| 
|-
| עיצוב ההפקה הטוב ביותר
| סרגיי קוקובקין, גאורגי קרופאצ'וב וילנה ז'וקובה
| 
|-
| עיצוב התלבושות הטוב ביותר
| יקטרינה שפקאיץ
| 
|-
| שחקן המשנה הטוב ביותר
| יורי צורילו
| 
|-
| הפסקול הטוב ביותר
| ויקטור לבדב
| 
|-
| התסריט הטוב ביותר
| סבטלנה קרמליטה ואלכסיי גרמן האב
| 
|}

==קישורים חיצוניים==

* 

==הערות שוליים==

קטגוריה:סרטי 2013
קטגוריה:סרטי דרמה רוסיים
קטגוריה:סרטי מדע בדיוני רוסיים
קטגוריה:סרטי פעולה רוסיים
קטגוריה:סרטי מדע בדיוני ופנטזיה
קטגוריה:סרטים דיסטופיים
קטגוריה:לנפילם
קטגוריה:סרטי פולחן
רגעים היסטוריים ורגעים היסטריים

רגעים היסטוריים ורגעים היסטריים: החלטות בתנאי משבר הוא ספר היסטוריה פופולרית ישראלי מאת מיכאל הרסגור ואהוד פוקס. הספר מנסה לבחון את תורת קבלת ההחלטות באמצעות בחינת שורה של אירועי מפתח היסטוריים מנפוליאון בונפרטה ועד מבצע עופרת יצוקה. הספר בולט בשל סגנונו הקליל והקולח.

==מבנה הספר==
הספר בוחן שמונה אירועים בהיסטוריה, ומנתח את אישיותם והחלטותיהם של הדמויות הפעילות בהם. ארבעת הפרקים הראשונים בספר עוסקים בסכסוך הגרמני-צרפתי. הפרק הראשון מתאר את קרב ינה-אאורשטדט בשנת 1806, אשר בו הביס הגרנד ארמה בפיקודו של נפוליאון בונפרטה את הצבא הפרוסי תבוסה ניצחת. הפרק השני מתאר את מלחמת צרפת–פרוסיה, אשר בה, השילוב של הדיפלומטיה הפעלתנית של אוטו פון ביסמרק וגאונותו הצבאית של הלמוט פון מולטקה הזקן גרמו לחורבנה של הקיסרות הצרפתית השנייה. הפרק השלישי מתאר את הקרב הראשון על המארן במהלך מלחמת העולם הראשונה, אשר בו בלמו כוחות מדינות ההסכמה בפיקודו של ז'וזף ז'ופר את צבא הקיסרות הגרמנית. הפרק הרביעי מתאר את המערכה על צרפת ועל ארצות השפלה ב-1940, אשר בה כבש הוורמאכט את צרפת תוך זמן קצר. שני הפרקים שלאחר מכן עוסקים גם הם במלחמת העולם השנייה. מתואר כיצד בלמה ברית המועצות בהנהגתו של סטלין את הצבא הגרמני בקרב על מוסקבה, ומנגד מוקדש פרק לחלקה של פינלנד במלחמת העולם השנייה. לאחר מכן מוקדש פרק לקרב בול ראן הראשון במהלך מלחמת האזרחים האמריקנית. הפרק האחרון עוסק במספר אירועים מתולדות מדינת ישראל.

==סגנון וביקורת==
סגנון הספר מזכיר באופן כללי את סגנון ספריה של ברברה טוכמן, וכן את תוכנית הרדיו שעה היסטורית שאותה הנחה הרסגור. הספר כתוב בשפה קולחת ובהירה ושוזר פרטי מידע סנסציוניים וקטעי הומור, שנועדו, על פי עדות המחברים בהקדמה להחזיק "את קוראינו ערים עוד כמה דקות". עם זאת, הועלו ביקורות על אי-דיוקים ומסקנות שגויות שהועלו בספר.

==קישורים חיצוניים==

* [https://simania.co.il/bookdetails.php?item_id=930552 רגעים היסטוריים ורגעים היסטוריים], באתר סימניה

==הערות שוליים==

קטגוריה:ספרי היסטוריה
קטגוריה:ספרי עיון בעברית
קטגוריה:ספרי 2011
קטגוריה:ספרי הוצאת דביר
מעמקים (סדרת אנימציה)

מעמקים (באנגלית: The Deep) היא סדרת הנפשה ממוחשבת, אשר משודרת בישראל בערוץ WIZ! בדיבוב עברי משנת 2017.

== תקציר העלילה ==
הרפתקאותיהם של משפחת נקטון חוקרת הימים, החוקרים אזורים מסתוריים במעמקי הים. ומגיעה לכל מיני שוניות בלתי מוכרות ומגלה בעלי חיים ימיים שעוד לא התגלו

== דמויות ==
*אנט נקטון - בן הזקונים במשפחת נקטון.
*פונטיין נקטון - אחותו של אנט.
*קייקו נקטון - אמא של פונטיין ואנט ואשתו של וויל.
*וויל נקטון - אבא של פונטיין ואנט ובעלה של קייקו.
*נראוס - אקולוג חכם אשר מדריך את משפחת נקטון, חברו של פרוטיאוס.
*פרוטיאוס - אקולוג חכם, חברו של נראוס.
*קפטן כריש-פטיש - פיראט אשר רוצה לקחת את הצוללת של הנקטונים, הנבל הראשי בסדרה.
*דולוס - גאון מחשבים רוסי אשר למד יחד עם וויל באוניברסיטה. 
*פרופסור פיקציה - מדען צעיר אשר עוזר לנקטונים.
*אלפאוס - אדם אשר מוכרז רשמית כאויבו של אנט נקטון ומנסה למצוא את למוריה לפני הנקטונים עצמם.

== קישורים חיצוניים ==
* 

* 

קטגוריה:סדרות טלוויזיה קנדיות לילדים
קטגוריה:סדרות טלוויזיה אוסטרליות לילדים
קטגוריה:סדרות הנפשה ממוחשבת
קטגוריה:קצרמר טלוויזיה
קטגוריה:סדרות הנפשה אוסטרליות
קטגוריה:סדרות הנפשה קנדיות
קטגוריה:ערוץ WIZ!: סדרות
רנו 25

רנו 25, דגם קבריולה 
רנו 25 (Renault 25) היא מכונית מנהלים מפוארת המוגדרת כמכונית סלון, 5 דלתות הצ'בק מתוצרת יצרנית כלי הרכב הצרפתית רנו אשר יוצרה בין השנים 1984–1992. 

סך הכול יוצרו 779,687 יחידות.

בשנת 1985 זכתה מכונית ה"רנו 25" במקום השני בתחרות מכונית השנה באירופה. במקום הראשון זכתה "אופל קדט".

==תצורות==
* 5 דלתות - הצ'בק
* 2 דלתות - קבריולה

==גרסאות==
* סדרה ראשונה - 1984–1988
* סדרה שנייה - 1988–1992, (במנוע הורכב ממיר קטליטי)

==רמות גימור==
# רדיו + 2 רמקולים (6 W)
# הגה כוח, חלונות חשמל
# מחשב עם מד דלק דיגיטלי, חלונות כהים, מגב על החלון האחורי, מיזוג אוויר כאופציה
# רדיו + 4 רמקולים, ( 20 W), חלונות חשמל
# בקרת אקלים, מושבים קדמיים מתכוונים - 7 עמדות, משענות ראש אחוריות מתכוונות, ABS

==דגמים==
* TS, GTS - (יוצר בשנים 1984–1992)
* TX - (יוצר בשנים 1990–1992)
* TXE - (יוצר בשנים 1989–1992)
* TI - (יוצר בשנים 1990–1992)
* TXI - (יוצר בשנים 1991–1992)
* GTX - (יוצר בשנים 1984–1992)
* Injector V6 CL - (יוצר בשנים 1984–1988) 
* TX-V6 - Injector V6 CL - (יוצר בשנים 1989–1992) 
* V6 טורבו - (יוצר בשנים 1985–1990)
* V6 CL טורבו - (יוצר בשנים 1990–1992) 
* GTD - מנוע דיזל, (יוצר בשנים 1984–1992)
* TD - מנוע דיזל, (יוצר בשנים 1984–1992)
* טורבו-DX מנוע דיזל, (יוצר בשנים 1984–1992)
* טורבו-D מנוע דיזל, (יוצר בשנים 1984–1992)

== תמונות ==
<gallery>
קובץ:Renault - R 25 - 1985 (M.A.R.C.).jpg| רנו 25, שנת 1985
קובץ:Renault 25 2.2l I4 engine.JPG| מנוע רנו 25, דגם GTX, מנוע 2,165 סמ"ק
קובץ:1990 Renault 25 Baccara sedan (28763654886).jpg| רנו 25, שנת 1990 - מבט לתא הנהג ולוח מחוונים
קובץ:1990 Renault 25 Baccara sedan (28718088151).jpg| רנו 25, שנת 1990 - מבט לתוך הרכב
קובץ:1988 Renault 25 GTX sedan (28330005414).jpg| רנו 25, שנת 1988
קובץ:Dieppe, Seine-Maritime - France (9327023080).jpg| רנו 25
קובץ:Renault 25, France (20273826671).jpg| רנו 25
</gallery>

==קישורים חיצוניים==

קטגוריה:מכוניות מנהלים
קטגוריה:מכוניות סלון
25
קטגוריה:דגמי מכוניות שהושקו ב-1984
קטגוריה:מכוניות צרפתיות
כד שבור

"כד שבור" (1963) הוא הדפס מאת האמן הישראלי אריה רוטמן.
==תיאור==
ההדפס "כד שבור", נוצר על ידי אריה רוטמן בשנת 1963. הוא נדפס במהדורה של 10 עותקים, כנראה, בסטודיו של האמן בקיבוץ עין המפרץ. הוא מציג דימוי של צורות ביו-מורפיות המסמלות חלקים של כד שבור. בין החלקים מופיע כתם אדום. חלקי הכד מעוטרים בסמנים מופשטים הכוללים קווים חופשיים וסימנים דמויי כתב, בסגנון שיאפיין את יצירתו של רוטמן בשנות ה-60 וה-70 של המאה ה-20. בנוסף, ברקע של חלקי הכד מופיע דימוי תצלום של אשה, שהועבר לפלטת התצריב בטכניקה צילומית של הליוגרבור (Heliograveur).

==הערות שוליים==

קטגוריה:תצריבים
קטגוריה:הדפס ישראלי
קטגוריה:יצירות משנת 1963
קטגוריה:מוזיאון ישראל: הדפסים
יריחו (נפה)

נפת יריחו () היא אחת מ-16 נפות הרשות הפלסטינית. הנפה ממוקמת במזרח יהודה ושומרון. בירת הנפה היא העיר יריחו. 

שטח הנפה הוא כ-593 קמ"ר. על פי מרשם האוכלסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-42,320 נפשות, שחיו ב-7,615 משקי בית. מתוכם, 16,658 תושבים (או כ-39%) היו מתחת לגיל 15 וכ-19,137 (או 45%) היו פליטים רשומים. על פי מרשם האוכלסין לשנת 1997, בנפה התגוררו כ-32,713 נפשות.

== חלוקת משנה ==
רשימת יישובים בנפת יריחו:

=== ערים ===
* יריחו

=== מועצות מקומיות ===
* עוג'ה א-תחתא
* פארעה אל-ג'יפתליק

=== כפרים ===
* פסאיל
* נועימה
* עין א-דיוכ א-תחתה
* עין א-דיוכ אל-פוקא
* זובידאת
* מרג' נעג'ה

=== מחנות פליטים ===
* עקבת ג'בר
* עין א-סולטאן

== קישורים חיצוניים ==

== הערות שוליים ==

*
קטגוריה:הרשות הפלסטינית: נפות
מיראך

מירָאך או β באנדרומדה (נקרא גם מיראט, מיראק, או אל-מיזר) הוא אחד הכוכבים הבהירים בקבוצת הכוכבים אנדרומדה. מכיוון שהוא כוכב משתנה הוא לפעמים הבהיר ביותר בקבוצה ולפעמים השני בבהירותו אחרי אלפרץ. שמו של הכוכב נגזר מהמילה הערבית ميزر "מיזר" שפרושו אבנט. מיקומו של מיראך הוא בערך באמצע הקשת המחברת את אלפרץ עם אלמאך (γ באנדרומדה) וניתן להיעזר בו על מנת לאתר את גלקסיית אנדרומדה ואת גלקסיית המשולש שנמצאות משני צידיו במרחקים דומים.

==תכונות==
מיראך הוא ענק אדום מסוג ספקטרלי M0 III שנמצא במרחק של כ-197 שנות אור ממערכת השמש. מסתו כ-3.7 מסות שמש, רדיוסו כ-85 רדיוסי שמש - בערך כרדיוס המסלול של כוכב חמה, והוא מאיר בעוצמה של קרוב לפי 500 מעוצמת ההארה של השמש באור נראה. בשל טמפרטורת פניו הנמוכה יחסית, שמוערכת בכ-3,800 קלווין, רוב קרינתו היא בתחום התת-אדום כך שעוצמת הארתו הכוללת גדולה פי 4 ועומדת על פי 1,900 מעוצמת ההארה של השמש. בהירות נראיתו של מיראך משתנה באופן סדיר למחצה בין דרגות בהירות 2.01 ו-2.1. למרות מרחקו יש למיראך תנועה עצמית של כחמישית שניית קשת בשנה, מה שגרם להנחה שהוא קרוב יותר ולכן נכנס לקטלוג גליזה לכוכבים קרובים תחת הציון גליזה 53.3.

למיראך יש בן זוג עמום מאוד עם בהירות מדרגה 14. מדובר ככל הנראה בננס אדום המקיף את מיראך במרחק של כ-1,700 יחידות אסטרונומיות, פי 40 מהמרחק של פלוטו מהשמש.

==קישורים חיצוניים==

* [http://stars.astro.illinois.edu/sow/mirach.html מיראך באתר של ג'ים קלר]
* 

==הערות שוליים==

קטגוריה:כוכבים כפולים
קטגוריה:ענקים מסוג M
קטגוריה:משתנים סדירים למחצה
קטגוריה:ננסים אדומים
קטגוריה:קבוצת הכוכבים אנדרומדה
קטגוריה:קטלוג גליזה